**Paziņojums par nomas tiesību izsoli – ielu tirdzniecības kioskam Ausekļa ielā 6, Siguldā**

**2017.gada 8.augustā plkst. 9.00,** **3.stāvā, Zinātnes ielā 7, Siguldā, Siguldas novadā** ielu tirdzniecības kioska  – **Ausekļa ielā 6, Siguldā, Siguldas novadā** – nomas tiesību mutiskā izsole ar augšupejošu soli. Sākotnējā nomas maksa par ielu tirdzniecības kioska nomu mēnesī – **51,32 EUR** (piecdesmit viens euro un 32 centi) **un PVN**. Viens izsoles solis tiek noteikts 5,00 EUR (pieci euro) un PVN mēnesī.

Izsoles dalībniekus **reģistrē** Siguldas novada pašvaldības apmeklētāju pieņemšanas laikos no **2017.gada 31.jūlija** **līdz 2017.gada 7.augustam līdz plkst.18:00,** 306.kabinetā, 3.stāvā, Zinātnes ielā 7, Siguldā, Siguldas novadā. Uzziņas pa tālruni 67970862 (P/A “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles dalībniekiem jāsamaksā dalības maksa 10,00 EUR (desmit euro 00 centi) t.sk. PVN un nodrošinājums 20,00 EUR (divdesmit euro 00 centi), ieskaitot to Siguldas novada pašvaldības bankas kontā LV15UNLA 0027 8001 3040 4, kas atvērts a/s „SEB banka”, kods UNLALV2X, ar atzīmi par dalību nekustamā īpašuma Ausekļa ielā 6, Siguldā nomas tiesību izsolē.

**Informācija par nomas objektu:**

Adrese –Ausekļa iela 6, Siguldā, Siguldas novadā, LV-2150

Kadastra numurs - 8015 002 3333

Nomas objekta veids – neapdzīvojamās telpas

Lietošanas mērķis - konditorejas izstrādājumu, uzkodu un pārtikas produktu, kā arī bezalkoholisku dzērienu mazumtirdzniecība

Telpu platība – 7,5 m2 platībā

Nomas termiņš - 3 (trīs) gadi no nomas līguma noslēgšanas dienas

Nomas objekta apskates vieta un laiks – iepriekš sazinoties ar P/A “Siguldas Attīstības aģentūra” direktore Laura Skrodele, tel. 67970862.